ٹم برنرز لی

سر ٹموتھی جان برنرز-لی (پیدٲیش 8 جوٗن 1955) ، یُس ٹم بی ایل کہ ناوٕ سٟتؠ تہ زاننہٕ چھُ یوان چھُ اَکھ انگریز کمپیوٗٹر ساینسدان یُس ورلڈ وائڈ ویب ایچ ٹی ایم ایل یو آر ایل سسٹم تہٕ ایچ ٹی ٹی پی کہ موجد کِس طورس پؠٹھ چھُ زاننہٕ یوان۔ سُہ چھُ آکسفورڈ یونیورسٹی مَنٛز پروفیسر ریسرچ فیلو تہٕ میساچوسٹس انسٹی ٹیوٹ آف ٹیکنالوجی مَنٛز پروفیسر ایمریٹس

برنرز-لی ین کوٚر 12 مارٕچ 1989 مَنٛز اَکھ انفارمیشن مینجمنٹ سسٹمٕچ تجویز پیش تہٕ نَوَمبَر کس وسطس مَنٛز کورک انٹرنیٹ کہ ذریع ہائپر ٹیکسٹ ٹرانسفر پروٹوکول (HTTP) کلائنٹ تہٕ سرور درمیان گۄڈنُیٛک کامیاب مواصلات لاگو۔ تٔمؠ کٔر گۄڈٕنیک ویب براوزر تہٕ ویب سرور وضع تہٕ أمی کوٚر ویب چہ پتہٕ چہ ترقی مَنٛز مَدَتھ۔ سُہ چھُ ورلڈ وائڈ ویب کنسورشیم (W3C) بانی تہٕ ایمریٹس ڈائریکٹر یس ویبچ مسلسل ترقی ہنٛز نگرٲنی کران چھ۔ تٔمؠ ترٲو روزمیری لیتھس سٟتؠ ملتھ ورلڈ وائڈ ویب فاؤنڈیشن بنیاد۔ سُہ آو 2009 مَنٛز نیشنل اکیڈمی آف سائنسز کہ پروسیڈنگزس مَنٛز منتخب کَرنہٕ۔

برنرز-لی اوس گوڈٕ اَکھ سینئر محقق تہٕ ایم آئی ٹی کمپیوٹر سائنس اینڈ آرٹیفیشل انٹیلی جنس لیبارٹری (CSAIL) مَنٛز 3Com بانیچ کرسی ہنٛد حامل۔ سُہ چھُ ویب سائنس ریسرچ انیشی ایٹوک (WSRI) ڈائریکٹر تہٕ MIT سینٹر فار کلیکٹو انٹیلی جنسک مشاورتی بورڈک رکن۔ 2011 ہس مَنٛز آو سُہ فورڈ فاؤنڈیشن کہ بورڈ آف ٹرسٹیزن ہند رکن نامزد کرنہٕ۔ سُہ چھُ اوپن ڈیٹا انسٹیٹیوٹک بٲنی تہٕ صَدٕر تہٕ سوشل نیٹ ورک می وے صلاحکار ۔ 2004 مَنٛز، اوس برنرز-لی یُس ملکہ الزبتھ II ہن پننہٕ اہم کٲمہٕ خٲطرٕ نائٹ سند لقب دینہٕ آمت۔ تس میول "ورلڈ وائڈ ویب، گۄڈنُیٛک ویب براؤزر، تہٕ بنیادی پروٹوکول تہٕ الگورتھم ایجاد کرنہٕ خٲطرٕہ" 2016 ٹورنگ ایوارڈ سہ آو ٹائم میگزینک 20 مہ صدیک 100 سارِوٕے کھۄتہٕ اہم لوٗکن ہنٛد فہرستس مَنٛز شٲمل کرنہٕ تہٕ پننہٕ ایجاد خاطرٕ ملوکھ وآریا باقی اعزازات۔